alexandrainst/scandi-wiki huggingface dataset:
Lauparen

Lauparen (1434 moh.) er ein fjelltopp i møtepunktet mellom kommunane Vestnes, Ålesund og Fjord i Møre og Romsdal. I nord ligg Tresfjord i Vestnes, i vest Vaksvika i Ørskog, og i søraust fjelldalen Jasvollbotnen i Stordal. Beste ruta går opp den bratte men elles greie sørsida. Dit kjem ein lettast frå vegen på fjellovergangen mellom Vaksvika og Tresfjord.
Med sin posisjon lengre ute på halvøya mellom Romsdalsfjorden og Storfjorden enn andre fjell av tilsvarande høgde er Lauparen godt synleg mange stader i midtre og ytre strok i distriktet.

Fjell i Romsdal
Fjell på Sunnmøre
Vestnesfjella
Fjell i Fjord
Fjell i Ålesund
Geografi i Vestnes
Solmasse

Solmasse (symbol: ) er ei måleining for masse innan astronomi nytta for å samanlikna massane til stjerner, svarte hòl og andre tyngre himmellekamar. Éin solmasse svarer til 1,9891 kilogram og utgjer meir enn 99 % av massen til solsystemet. Éin solmasse svarer òg til rundt 333 000 jordmassar.

Kjelder 

Sola
Måleiningar for masse
Astronomiske måleiningar
John Michael Talbot

John Michael Talbot () er ein amerikansk katolsk munk, musikar, songar og låtskrivar. Han er også grunleggjaren av klosterordenen The Brothers and Sisters of Charity i Eureka Springs i Arkansas i USA.

Verk

Album med Mason Proffit

* Wanted og Movin' Toward Happiness som dobbeltalbum

Soloalbum

Samlealbum
1980 Beginnings
1989 Master Collection V1 - The Quiet Side
1995 Collection
1995 The Talbot Brothers Collection
2003 Signatures
2003 History Makers
2008 The Troubadour Years

Bøker
The Music of Creation:  Foundations of a Christian Life — (Tarcher/Putnam) (1999) ISBN 1-58542-037-9
Changes: A Spiritual Journal — (Troubadour For The Lord) ISBN 1-883803-00-4
Blessings: Reflections On The Beatitudes — (Crossroads Publishing) ISBN 0-8245-1077-1
Come To The Quiet: The Principles Of Christian Meditation — (J.P. Tarcher) ISBN 1-58542-144-8
The Fire Of God — (Troubadour For The Lord) ISBN 1-883803-01-2
Hermitage: A Place Of Prayer & Spiritual Renewal — (Troubadour For The Lord) ISBN 1-57921-040-6
Simplicity (with Dan O'Neill) ISBN 978-0-89283-635-2
The Joy Of Music Ministry (Resurrection Press) ISBN 1-878718-63-0
Lessons Of St. Francis: Bring Simplicity & Spirituality Into Your Daily Life — (Plume Books) ISBN 0-452-27834-1
The Lover And The Beloved: A Way Of Franciscan Prayer — (Troubadour For The Lord) ISBN 1-883803-04-7
Meditations From Solitude: A Mystical Theology From The Christian East — (Troubadour For The Lord) ISBN 1-883803-05-5
Reflections On The Gospels, Vol. 1: Daily Devotions For Radical Christian Living — (Troubadour For The Lord) ISBN 1-883803-02-0
Reflections On The Gospels, Vol. 2: Daily Devotions For Radical Christian Living — (Troubadour For The Lord) ISBN 1-883803-03-9
Reflections On The Gospels, VOL. 3: A Passion For God — (Servant Publications) ISBN 0-89283-705-5
Signatures (with Dan O'Neill) — (Troubadour For The Lord) ISBN 0-89283-635-0
The Way Of The Mystics: Ancient Wisdom For Today (m. Steve Rabey) — (Jossey-Bass)ISBN 0-7879-7572-9
Reflections on Saint Francis (Liturgical Press) ISBN 978-0-8146-3302-1
The World Is My Cloister: Living from the Hermit Within' (Orbis Books) ISBN 978-1-57075-858-4The Universal Monk: The Way of the New Monastic (Liturgical Press) ISBN 978-0-8146-3341-0Blessings of Saint Benedict (Liturgical Press) ISBN 978-0-8146-3386-1The Jesus Prayer - A Cry For Mercy, A Path Of Renewal (Inter-Varsity Press) ISBN 978-0-8308-3577-5Nothing Is Impossible With God'' (Dynamic Catholic) ISBN 978-1-937509-61-3

Kjelder

Bakgrunnsstoff 
 Offisiell nettstad
 The Brothers and Sisters of Charity

USA-amerikanske songarar
USA-amerikanske musikarar
USA-amerikanske låtskrivarar
USA-amerikanske gitaristar
Folk frå Oklahoma
Vinkelmoment

Vinkelmoment, drivmoment, dreieimpuls, spinn, rørslemengdmoment, rotasjonsmengd eller bevegelsesmengdemoment er ein fysisk storleik som skildrar rotasjonstilstanden til eit system eller ein lekam rundt eit sentrum. Storleiken er ein vektorstorleik som er lik massen til partikkelen gangar med kryssproduktet av posisjonsvektoren til partikkelen med fartsvektoren. Vinkelmomentet til eit system av partiklar er summen av vinkelmomentet til kvar av partiklane i systemet.

Vinkelmoment er eit viktig omgrep i både fysikk og ingeniørvitskap med mange bruksområde. Vinkelmoment er viktig i fysikk fordi det er ein bevart storleik. Altså er vinkelmomentet til eit system konstant med mindre eit ytre dreiemoment påverkar det. Rotasjonssymmetrien i verdsrommet og den atmosfæriske sirkulasjonen på jorda er i høgste grad knytt til bevaring av vinkelmoment, og det forklarer òg mange andre fenomen i naturen.

Definisjon 

SI-eininga for vinklemoment er joulesekund; J·s, men vert òg skrive som kg · m²/s.

Generelt er vinkelmomentet til ein partikkel om eit punkt gjeve som: 

der:

 er vinkelmomentet til partikkelen
 er posisjonsvektoren til partikkelen i forhold til punktet,
 er rørslemengda til partikkelen, og
 er kryssproduktet.

For ein lekam med fast masse som roterer om ein fast symmetriakse, kan vinkelmomentet skrivast som produktet av tregleiksmomentet og vinkelfarten:

 

der
 
 er tregleiksmomentet for lekamen og
 er vinkelfarten.

Bevaring av vinkelmoment 
Vinkelmomentet er konstant i eit lukka system, noko som er matematisk ekvivalent med at den tidsderiverte er lik null. Den tidsderiverte for vinkelmoment er dreiemoment:

Dermed er kravet om eit lukka system det same som at det ikkje er nokre ytre dreiemoment som virkar på systemet. 

der  er dreiemoment som virkar på systemet. 

Drivmomentet til eit massepunkt som roterer omkring ein viss akse kan òg definerast som:

der
m er massen til massepunktet,
v er den tangentielle farten til massepunktet i forhold til aksen
og r er avstanden frå massepunktet til sentrum av rotasjonsaksen.

Kjelder 

 Denne artikkelen bygger på «Drivmoment» frå , og «Angular momentum» frå  den 30. august 2008. 
  oppgav desse kjeldene:

Grunnleggjande fysikk
Fysiske storleikar
Rotasjon
Rotasjonssymmetri
Bevaringslover
Kvitnyken

Kvitnyken, eller Kvitnykja, er eit 1244 m høgt fjell sør for Tresfjord i Vestnes kommune, nær grensa mot Ørskog. Toppen er lett å nå vestfrå.

Fjell i Romsdal
Vestnesfjella
Sonic syndicate

Sonic Syndicate er eit svensk melodisk death metal band frå Falkenberg. Bandet blei starta av brørne Roger, Richard og deira søskenbarn Robin Sjunnesson. Tidlegare heitte bandet Fallen Angels, men bytte namn til Sonic Syndicate rett før dei gav ut albumet Eden Fire i 2005

Svenske musikkgrupper
Musikkgrupper skipa i 2002
Oklahoma City

Oklahoma City er hovudstaden og største byen i delstaten Oklahoma. Han har eit innbyggjartal på 547 274 (2007), med forstadar kring 1,1 millionar. Byen blei grunnlagt i under Oklahoma Land Run i 1889. Han er kjend for bombeåtaket som fann stad der i 1995, og som drap 168 menneske. Det var då det største terroriståtaket i historia til USA.

Bakgrunnsstoff 
 Offisiell nettstad

Byar i Oklahoma
Delstatshovudstader i USA
Taino

Taino er eit utdøydd språk som var brukt i Karibia før europearane koloniserte Amerika. Det blei tala av tainoar.

Ettersom området dei budde i blei kolonisert av spanjolar, gjekk tainoar over til å tala spansk eller eit blandingsspråk av spansk og taino. Mange karibiske kreolspråk har ordtilfang frå taino.

Kjelder 
 Ethnologue Languages of the World

Bakgrunnsstoff 
 Nettstaden Native-languages.org om taino 

Utdøydde språk i Amerika
1044 Teutonia

1044 Teutonia er ein hovudbelteasteroide. Han blei oppdaga den 10. mai 1924 av Karl Wilhelm Reinmuth ifrå Landessternwarte Heidelberg-Königstuhl i Heidelberg. Asteroiden fekk namn etter teutonarar, eit germansk folkeslag.

Kjelder 
 1044 Teutonia - baneparametrar hjå JPL Solar System Dynamics
 Oppdagarar og oppdagingsplassar i Engelsk Wikipedia sine asteroidelister. Listene baserer seg på Minor Planet Center - «Discovery Circumstances: Numbered Minor Planets»

Teutonia
Teutonia
1045 Michela

1045 Michela er ein hovudbelteasteroide. Han blei oppdaga den 19. november 1924 av George Van Biesbroeck ifrå Yerkes Observatory i Williams Bay.

Kjelder 

 1045 Michela - baneparametrar hjå JPL Solar System Dynamics
 Oppdagarar og oppdagingsplassar i Engelsk Wikipedia sine asteroidelister. Listene baserer seg på Minor Planet Center - «Discovery Circumstances: Numbered Minor Planets»

Michela
Michela
Michela
Apsis i astronomi

Apsis er det punktet i ein elliptisk bane der ein lekam er lengst borte eller nærast senteret han roterer kring, som vanlegvis er massesentrumet til systemet.

Punktet som ligg nærast vert kalla periapsis og punktet som ligg lengst borte apoapsis eller apapsis. Ei rett linje som går gjennom periapsis og apoapsis vert kalla apsislinja. Dette er den store aksen i ein ellipse, altså den lengste linja ein kan trekkje gjennom ein ellipse.

For ein lekam i bane er det mest vanleg å nytte uttrykka perigé, perigeum eller jordnære og apogé eller jordfjerne om lekamar som krinsar rundt jorda (av gresk γη gê «jord»), og aphel, aphelium eller solfjerne og perihel, perihelium eller solnære om lekamar som krinsar rundt sola (av gresk (Greek ‘ήλιος hēlios «sol»). Under Apollo-programmet vart uttrykka pericynthium og apocynthium nytta om krinsløp rundt månen.

Formel 

Følgjande formlar viser eigenskapar ved periapsis og apoapsis i ein bane:

 Periapsis: største fart  ved minste (periapsis) avstand 
 Apoapsis: minste fart  ved største (apoapsis) avstand 

i følgje Keplerlova for planetære rørsler (bevaring av vinkelmoment) og bevaring av energi er desse storleikane konstant for ein viss bane: 
 spesifikt relativt vinkelmoment 
 spesifikk baneenergi 

der:
  er store halvakse
  er standard tyngdeparameter
  er eksentrisitet, definert som 

Det aritmetiske middeltalet av lengdene til apoapsis og periapsis er lengda av den store halvaksen .
Det geometriske gjennomsnittet av dei to lengdene er lengda til den vesle halvaksen .

Det geometriske gjennomsnittet av dei to grensesnøggleikane er , farten som tilvarar ein kinetisk energi som må leggast til kor som helst i banen for at lekamen skla klare å bryte ut av krinslaupet (kvadratrota av produktet av dei to snøggleikane er den lokale unnsleppingsfart).

Terminologi 
Uttrykka perisenter og aposenter vert stundom nytta, men periapsis og apoapsis er helst det faglege uttrykket som vert nytta.

Det vert òg nytta forskjellige uttrykk for forskjellige himmellekamar. '-ge', '-helium', '-astrum' og '-galaktikum' er former som ofte vert nytta innan astronomi. Endinga '-ge' vert ofte nytta generelt om «nærast ein planet», sjølv om det teknisk sett er feil uttrykk sidan '-ge' refererer til jorda.

Perhel og apehel for jorda 

Jorda er nærast sola tidleg i januar og lengst borte tidleg i juli. Forholdet mellom perihel og aphel og årstidene på jorda endrar seg i ein syklus som varer 21 000 år. Denne presesjonen medverkar til periodiske klimaendringar (sjå Milankovitch-syklus).

Dato og klokkeslett for dei neste hendingane er:

Kjelder 

 Denne artikkelen bygger på «Apsis» frå , den 31. august 2008. 
 oppgav desse kjeldene:

Celestmekanikk
Astrodynamikk
Asimut

Asimut (Az) er vinkelen langs horisonten i horisontalkoordinatar. Innan astronomi vert vinkelen (0-360°) målt vestover frå sørpunktet på horisonten (S). Ved geodesi (kart og oppmålingsarbeid) vert asimut målt austover frå nordpunktet. Vinkelen vert i begge tilfelle målt med klokka.

I horisontalkoordinatar er den andre koordinaten elevasjon (Alt).

I tredimensjonale polarkoordinatar er asimutvinkelen mellom den positive x-aksen og projeksjonen av ein vektor frå origo mot objektet i xy-planet. I sylindriske polarkoordinatar vert vinkelen skrive θ (theta), i sfæriske polarkoodinatar vert anten θ eller φ (phi) nytta.

Azimut kan også samanliknast med kartkurs.

I magnetbandspelarar er asimut vinkelen mellom bandet og lesehovudet.

Kjelder 
 Denne artikkelen bygger på «Asimut» frå , den 31. august 2008. 
 

Himmelkoordinatsystem
Vinkel
Navigasjon
Arabiske ord og uttrykk
Planteskole

Ein planteskole er ei verksemd for produksjon av fleirårige tre og buskar.  

Planteskolane leverer mellom anna granplantar til skogbruket. Granplantane til skogbruket vert oftast leverte som eitt- eller toårige pluggplantar med rotklump. Nokre planteskolar leverer òg tre-, fire- eller femårige barrotplantar. Femårige plantar under nemninga 2/3 har stått to år i såseng før dei har vorte omprikla og stått 3 år på friland før dei er tatt opp for utplanting i skogen.  

Moderne planteskolar har veksthus med klimakontroll og kjølelager for lagring av plantar som er klare for levering. Til skogbruket vert plantane oftast leverte i pakningar med 300 eller 500 plantar.

Norske skogplanteskolar
Den første norske planteskolen vart etablert i Sandnes i 1868, og sidan vart det etablert planteskolar i Farsund 1876, Molde 1878, Steinkjer og Saltdal i 1880, Bodø i 1887, Hamar i 1890, Sjønningsdalen, Trondheim 1899, Namsos og Horten i 1900 og på Hitra i 1900. Frå hundreårsskiftet gjekk ein i skogbruket meir over til bledningshogst, og såing og planting vart mindre bruka. Plantinga i skogstroka vart då minimal, om lag 10 millionar for året i kyststroka, 5 millionar i dei tradisjonelle skogstroka.  Mens den årlege planteproduksjonen i kyststrøka kunne liggje på ca 10 millionar planter, var talet for skogstroka ca 5 millionar.

Med skoglova av 1932 vart det kulturplikt, og etter kvart fekk bestandsskogbruket innpass. Etter krigen kom plantetalet opp i 20 millionar plantar for året. Talet steig jamnt til det i 1964 nådde toppen med over 100 millionar plantar utsett på om lag 350 000 dekar. 

I Noreg er det no nær tjue skogplanteskolar, fordelte over heile landet, som forsyner det norske skogbruket med skogplantar. Dei fleste norske planteskolane er eigd av eit eit fylkesskogselskap; nokre få er i privat eige. 

I 1991 leverte norske skogplaneskolar 62 millionar skogplantar til utplanting. Dei siste åra har plantetalet lege rundt 20 millionar for året, utplanta på 120 000 dekar.

Referansar

Skogbruk
Petter Dass-monumentet

Petter Dass-monumentet er ein steinbauta på haugen vest for Alstahaug kyrkje.

Monumentet vart sett opp 26. august 1908, i høve 200-årsminnet for Petter Dass', dødsdag.

Ved avdukinga skal 5000 menneske ha vore til stades på Alstahaug, der Sofus Arctander heldt hovudtalen, som etterpå i fulltekst vart trykt i Aftenposten. Bauten er mura av stein, og han er godt synleg frå skipsleia. På ein hylle står ein bronsebyste som framstiller diktarpresten. Bauten er utforma av arkitekt August B.C. Nielsen, medan bilethoggar Georg Andreas Heggelund har laga bronsebysten.

Bakgrunnsstoff 
 Helgeland Arbeiderblad 19. august 2008
 Helgeland Arbeiderblad - 24. august 2008 (Papirutgåva frå 25. august er brukt som kjelde)

Petter Dass
Skulpturar i Noreg
Monument og minnesmerke i Noreg
Slørtåka

Slørtåka (katalogisert NGC 6960) er ein supernovarest som ligg rundt 1500 lysår unna jorda i stjernebiletet Svana. Slørtåka spenner over 3 grader på himmelen sett frå jorda; noko som svarer til rundt seks fullmånar.

Estimat går ut på at supernovaeksplosjonen som skapte Slørtåka skjedde for 5 til 10 000 år sia. Restane frå denne eksplosjonen ekspanderer utover med ein fart på 600 000 kilometer i timen og kolliderer med omgjevnadane. Energien som då blir frigjeve får gass til å gløda, og dette kan sjåast som Slørtåka.

Bakgrunnsstoff 

 Hubble-foto av utsnitt av tåka

Kjelder 

Supernovarestar
Svana
NGC-objekt

pl:Pętla Łabędzia
Sofus Arctander

Sofus Anton Birger Arctander () var ein norsk politikar, lærar og sorenskrivar. Nils Arctander var bror hans.

Som politikar representerte han partiet Venstre på Stortinget i fleire periodar. Han arbeidde som fullmektig og sorenskrivar i Lofoten. Han var ordførar i Hadsel 1875–1878, frå 1879 var han stortingsmann. 

Arctander var indreminister i Johan Sverdrups regjering (1884–88) og handelsminister i Christian Michelsens regjering frå 1905, frå 31. august til 23. september 1905 var han konstituert statsminister. Han var handelsminister i Regjeringa Løvland 28. oktober 1907–19. mars 1908 og i Regjeringa Konow 2. februar 1910–11. juni 1910. Andre verv han hadde var borgarmeister i Bergen, tollskrivar i Oslo og president i Odelstinget.

Han var aktiv i Nordlendingenes Forening. I 1912 fekk han Petter Dass-medaljen.

Arctander vart 1. juli 1887 utnemnd til kommandør av 1. klasse av St. Olavs Orden «for fortjenstfuld embedsvirksomhed».

Kjelder

Fotnotar 

Norske innanriksministrar
Norske handelsministrar
Statsrådar i Regjeringa Sverdrup
Statsrådar i Regjeringa Michelsen
Statsrådar i Regjeringa Løvland
Statsrådar i Regjeringa Konow
Venstrestatsrådar
Frisinnede Venstre-statsrådar
Stortingsrepresentantar 1880-1882
Stortingsrepresentantar 1883-1885
Stortingsrepresentantar 1889-1891
Stortingsrepresentantar 1901-1903
Stortingsrepresentantar 1904-1906
Stortingsrepresentantar frå Venstre
Stortingsrepresentantar for Nordland
St. Olavs Orden
Ordførarar i Hadsel
Venstreordførarar i Nordland
Gravlagde på Vår Frelsers gravlund
Folk frå Hadsel
August B.C. Nielsen

August Bendix Christofer Nielsen () var ein norsk arkitekt fødd i Sømna i Nordland. Han studerte ved Trondhjems tekniske læreanstalt frå 1893 til 1897. Sidan var han assistent for blant anna arkitektane Andreas Bugge, Heinrich Jürgensen, Bredo Greve og Ingvar Hjorth før han i 1911 etablerte sin eigen arkitektpraksis i Kristiania. Han var medlem av Aker kommunestyre frå 1919 - 1922, og han var reguleringssjef i Aker i 27 år, frå 1920 til 1947.

Bygningar 
 Prestenes kyrkje, Majorstua, som sidan bytta namn til Majorstuen kyrkje 1921 til 1926 (kubisk klassisisme prega av art deco og nybarokk)
 Rotsund kapell Nordreisa, 1932
 Svolvær kyrkje 1932
 Fredrikstad bibliotek, 1922 til 1926, borgprega mellomlalderstil) Bygningen vart freda i 1992 ut frå arkitektonisk og kulturhistorisk verdi. 
 Deichmanske bibliotek på Schous plass, 1912 - 1914

Bakgrunnsstoff 
 Geir Tandberg Steigan: August Bendix Christofer Nielsen
 Svolvær kirke
 Store Norske Leksikon om Nielsen.

Norske arkitektar
Folk frå Sømna
Plesjtsjejevo

Plesjtsjejevo (russisk Плеще́ево о́зеро) er ein innsjø i Jaroslavl oblast i Russland og tidlegare ein feriestad for dei russiske tsarane. Byen Pereslavl-Zalesskij ligg på søraustsida av innsjøen. 

Innsjøen er ein del av Plesjtsjejevo nasjonalpark og har eit areal på 51 km², ei lengd på 9,5 km og ei 28 km lang kystlinje. Han er om lag 25 meter på det djupaste, men breidda av han er ganske grunn. Ved breidda ligg ein stor stein kalla «den blå steinen», som vart dyrka av heidenske folk i eldre tider og som framleis vert nytta i feiringar i den russisk-ortodokse kyrkja.

Kjelder 
 Denne artikkelen bygger på «Lake Pleshcheyevo» frå , den 31. august 2008. 
 

Innsjøar i Russland
Jaroslavl oblast
Pontsjozero

Pontsjozero (russisk Пончозеро) er ein innsjø langs elva Umba i Murmansk oblast i Russland. Han er 10 km lang og 3 km brei. Han ligg 25 km nord for byen Umba ved Kvitsjøen og om lag 10 km søraust for Kanozero.

Kjelder 
 Denne artikkelen bygger på «Lake Ponchozero» frå , den 31. august 2008. 
 

Ponchozero
Murmansk oblast
Pjaozero

Pjaozero (russisk Пяозеро, finsk Pääjärvi) er ein stor innsjø i Karelia, nordvest i Russland. Han har eit areal på 659 km². Det er mange øyar i innsjøen med eit totalt areal på 186 km².

Kjelder 

 Denne artikkelen bygger på «Lake Pyaozero» frå , den 31. august 2008. 

Innsjøar i Russland
Karelia
Pjasino

Pjasino (russisk Пясино) er ein stor innsjø i Krasnojarsk kraj, nord i sentrale område av Russland. Han har eit areal på 735 km². Det renn mange elvar ut i innsjøen og elva Pjasina har kjelda si her. Pjasino fryst til i oktober og er islagd til ut i juni. Det er rikt på fisk i innsjøen.

Kjelder 
 Denne artikkelen bygger på «Lake Pyasino» frå , den 31. august 2008. 
 

Innsjøar i Russland
Krasnojarsk kraj
Pyhäjärvi i Karelen

Pyhäjärvi er ein innsjø i Finland og Russland. Det meste av innsjøen ligg i Finland og berre den søraustlege delen strekkjer seg over grensa til Russland. Han har eit areal på 206,79 km² og er nesten 80 meter på det djupaste.

Kjelder 
 Denne artikkelen bygger på «Pyhäjärvi (Karelia)» frå , den 31. august 2008. 
 oppgav desse kjeldene:

Innsjøar i Finland
Innsjøar i Russland
Den finsk-russiske riksgrensa
Georg Andreas Heggelund

Georg Andreas Heggelund () var ein norsk bilethoggar og keramikar frå Lødingen kommune i Nordland. Han er særleg kjend for si keramiske produksjon frå eige verkstad og for Porsgrunds Porselænsfabrik.

Blant arbeid han har gjort er
 Dyrehovud og frisar i kleberstein over inngangsportalen til Urbygningen ved Universitetet for miljø- og biovitskap, avduka 1901
 Bronsebyste av Petter Dass plassert i Petter Dass-monumentet, avduka 1908

Kjelder 

 Store Norske Leksikon om Heggelund.

Norske bilethoggarar
Norske keramikarar
Folk frå Lødingen
Qabansjøane

Qabansjøane er ei fleire innsjøar i Kazan i Tatarstan i Russland, mellom anna Birge («Nær») Qaban, Arğı («Fjern») Qaban og Yuğarı («Øvre») Qaban. Dei har eit samla areal på 1,86 km² og er dei største i Tatarstan.

Han er knytt til elva Qazansu via kanalen Bolaq og ein underjordisk kanal frå Bolaq-Qazansu. Han er òg knytt til Volga via kloakksystemet i byen. 

Graver for volgabulgararar frå 1100- og 1200-talet vart funne nær breidda av Arğı Qaban.

Ei segn hevdat at i dagane før Kanatet i Kazan fall, så kasta khanane alle verdisakene sine i innsjøane.

Kjelder 
 Denne artikkelen bygger på «Lakes Qaban» frå , den 31. august 2008. 
 

Innsjøar i Russland
Kazan
Tatarstan
Tsjudzjavr

Tsjudzjavr (kildinsamisk til russisk Чудзъявр, Tsjudzjavr) er ein stor innsjø på Kolahalvøya i Murmansk oblast i Russland. Han har eit areal på 57,8 km². Elva Tsjudzjok, ei av sideelvane til Voronja renn ut frå innsjøen.

Kjelder 

 Denne artikkelen bygger på «Lake Chudzjavr» frå , den 31. august 2008. 

Innsjøar i Russland
Murmansk oblast
Kildinskoje

Kildinskoje (russisk Кильдинское озеро) er ein innsjø på Kolahalvøya i Murmansk oblast i Russland.

Han er 8 km lang og 1 km brei.

Kjelder 

 Denne artikkelen bygger på «Lake Kildinskoye» frå , den 31. august 2008.

Bakgrunnsstoff 

Innsjøar i Russland
Murmansk oblast
Luptsje-sjøen

Luptsje (russisk Озеро Лупче) er ein liten innsjø på Kolahalvøya i Murmansk oblast i Russland nær Kandalaksja. Han ligg 23.1 meter over havet. Elva Luptsje-Savino renn ut frå innsjøen.

Kjelder 

 Denne artikkelen bygger på «Lake Lupche-Savino» frå , den 31. august 2008.

Lupche-Savino
Murmansk oblast
Luptsje-Savino

Luptsje-Savino (russisk Лупче-Савино) er ei elv sør på Kolahalvøya i Murmansk oblast i Russland. Elva er 15 km lang.

Luptsje-Savino spring ut frå Bolsjoje Savino og munnar ut i Kandalaksjabukta i Kvitsjøen.

Kjelder 
 Denne artikkelen bygger på «Lupche-Savino River» frå , den 30. oktober 2008. 
 

Elvar i Russland
Elvar i Murmansk oblast
Notozero

Notozero (russisk Нотозеро; nordsamisk: Njuohttejávri) er ein stor innsjø på Kolahalvøya i Russland. Han har eit areal på 78,9 km². Elva Tuloma renn ut frå innsjøen.

Sjå òg 
 Samiske stadnamn i Russland

Kjelder 

 Denne artikkelen bygger på «Lake Notozero» frå , den 31. august 2008. 

Innsjøar i Russland
Murmansk oblast
Sejdozero

Sejdozero (russisk Сейдозеро, kildinsamisk Сейдъявврь) er ein innsjø på Kolahalvøya i Murmansk oblast i nedslagsfeltet til Lovozero og gjev vatn til elva Sejdjavrjok.

Sjå òg 
 Samiske stadnamn i Russland

Kjelder 
 Denne artikkelen bygger på «Lake Seydozero» frå , den 31. august 2008. 
 

Innsjøar i Russland
Murmansk oblast
Semenovskoje

Semenovskoje (russisk Семёновское озеро) er ein innsjø på Kolahalvøya i Murmansk oblast i Russland som ligg i byen Murmansk. Han har eit areal på 0,195 km². Elva Semenovskij renn ut frå innsjøen.

Kjelder 

 Denne artikkelen bygger på «Lake Semenovskoye» frå , den 31. august 2008. 

Semenovskoye
Murmansk oblast
Segozero

Segozero (russisk Сегозеро, finsk Seesjärvi) er ein stor innsjø i Karelia, nordvest i Russland. Elva Segezja renn ut frå Segozero og munnar ut i Vygozero. Etter at det vart bygd eit vasskraftverk i elva Segezja vart overflatearealet til Segozero auka frå 815 km² til 906 km².

Kjelder 

 Denne artikkelen bygger på «Lake Segozero» frå , den 31. august 2008. 
 

Innsjøar i Russland
Karelia